કોંગ્રેસના રાષ્ટ્રીય પ્રવકતા પ્રિયંકા ચતુર્વેદીને સોશિયલ મીડિયા પર ધમકી આપનાર મુખ્ય આરોપી ગિરીશની આજે ધરપકડ કરવામાં આવી છે. મુંબઈ પોલિસે તેને અમદાવાદથી પકડ્યો છે. સમાચાર છે કે તેની ધરપકડ કરવા માટે દિલ્હી અને મુંબઈ બંનેની પોલિસ અમદાવાદ પહોંચી હતી પરંતુ અંતમાં મુંબઈ પોલિસે તેને પકડી લીધો. તમને જણાવી દઈએ કે આરોપીએ પ્રિયંકા ચતુર્વેદીની 10 વર્ષની પુત્રીનો બળાત્કાર કરવાની ધમકી આપી હતી. જેના પર પ્રિયંકાએ આરોપી સામે કાર્યવાહીની માંગ કરતા મુંબઈ પોલિસમાં ફરિયાદ નોંધાવી હતી.